**ՀԻՄՆԱՎՈՐՈՒՄ**

**««ՀԱՐԿԱՅԻՆ ԾԱՌԱՅՈՒԹՅԱՆ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՈՒՄ ԼՐԱՑՈՒՄՆԵՐ ԵՎ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ», ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔԻ ՆԱԽԱԳԾԻ ԸՆԴՈՒՆՄԱՆ**

«Հարկային ծառայության մասին» Հայաստանի Հանրապետության օրենքում կատարվող փոփոխությունների արդյունքում իջեցվում է հարկային ծառայության առաջատար և գլխավոր պաշտոնների նշանակման համար անհրաժեշտ մասնագիտական աշխատանքային ստաժի շեմը, ինչպես նաև հստակեցվում են մասնագիտական ստաժ համարվող աշխատանքային գործունեության հետ կապված հարցերը:

Նախագծի շրջանակներում «Հարկային ծառայության մասին» ՀՀ օրենքում նախատեսվել է բացառություն քննիչների և հետաքննիչների համար, որով սահմանվել է, որ հարկային և մաքսային ծառայություններում անցկացվող մրցույթին մասնակցության համար մասնագիտական աշխատանքային ստաժ վերջիններիս համար չի պահանջվում՝ պայմանավորված նախաքննության և հետաքննության մարմինների՝ ՀՀ օրենսդրությամբ սահմանված առանձնահատկություններով:

Միաժամանակ, հաշվի առնելով այն հանգամանքը, որ «Հարկային ծառայության մասին» ՀՀ օրենքի 15-րդ հոդվածի 1-ին մասի համաձայն՝ հարկային մարմնի հարկային տեսուչը ներառված է «Գ»՝ հարկային ծառայության առաջատար պաշտոններ խմբում, իսկ «Մաքսային ծառայության մասին» ՀՀ օրենքի 7-րդ հոդվածի 2-րդ մասով՝ կոմիտեի մաքսային տեսուչը՝ մաքսային ծառայության կրտսեր պաշտոնների մեջ, հետևաբար միևնույն մարմնում գործող տարբեր /հարկային և մաքսային/ ծառայությունները համապատասխանեցնելու անհրաժեշտությամբ պայմանավորված՝ «Հարկային ծառայության մասին» ՀՀ օրենքում կատարվել է համապատասխան փոփոխություն:

Հաշվի առնելով նաև այն, որ «Հարկային ծառայության մասին» ՀՀ օրենք 15-րդ հոդվածի 1-ին մասով հարկային մարմնի ավագ օպերլիազորը և օպերլիազորը հանդիսանում են առաջատար պաշտոններ, այսինքն ներառված են միևնույն խմբում, ուստի պաշտոնների աստիճանակարգությունը /հիերարխիան/ պահպանելու նպատակով՝ հարկային մարմնի օպերլիազորը Նախագծի շրջանակներում ներառվել է «Դ»՝ հարկային ծառայության կրտսեր պաշտոններ խմբում:

Նախատեսվել է նաև հարկային ծառայողների կողմից Հայաստանի Հանրապետության քրեական օրենսգրքի թիվ 29 գլխով նախատեսված պետական ծառայության դեմ ուղղված կամ թիվ 22 գլխով նախատեսված տնտեսական հանցագործությունների կատարման կամ օժանդակման դեպքերի կանխումը, բացահայտում: